* **Շարժակազմի չափորոշիչ** – ներմուծվող ավտոբուսները պետք է համապատասխան են 2020 թվականի հունվարի 2-ից Հայաստանի Հանրապետությունում գործող Մաքսային միության հանձնաժողովի 2011 թվականի դեկտեմբերի 9-ի թիվ 877 որոշմամբ ընդունված «Անվավոր տրանսպորտային միջոցների անվտանգության մասին» (ՄՄ ՏԿ 018/2011) Մաքսային միության տեխնիկական կանոնակարգով սահմանված պահանջներին` համաձայն որի հավելվածի սահմանված են այն տրանսպորտային միջոցները, որոնց վրա տարածվում են սահմանված պահանջները, նախատեսված են արտանետումներին վերաբերող դրույթները (մասնավորապես արգելանքը՝ ըստ տարեթվերի և էկոլոգիական դասերի): Մատակարարը պետք է նախապես պատվիրատուին տրամադրի առաջարկվող ավտոբուսների սերական արտադրության մոդել մակնիշը, տենիկական բնութագրերը և վերը նշված 2011 թվականի դեկտեմբերի 9-ի թիվ 877 որոշմամբ պահանջվող ավտոբուսի հավաստագրերը առաջարկվող ավտոբուսների տենիկական բնութագրերի համապատասխանության ստուգման համար: Ավտոբուսները պետք է լինեն 2024 թվականից ոչ հին արտադրության, չշահագործված, վազքը ձեռքբերման պահին՝ ներգործարանային և փորձարկման համար թույլատրելի սահմաններում, ինքնատեղափոխման դեպքում՝ վազքը ոչ ավելի, քան արտադրող երկրից ներկրման օպտիմալ երթուղով հաշվարկված միջին հեռավորության կամ ներկայացված փաստաթղթերով հիմնավորված վազքին համապատասխան
* **դասը**՝ միջին տեղատարողությամբ, եվրո 5 էկոլոգիական ստանդարտի չափանիշներով, 4x2 անվային բանաձևով, ետևի տանող կամրջակով, քաղաքային հարմարադասմամբ
* **տեղատարողությունը**՝ առնվազն 22+1 նստատեղերի առկայություն (ներառյալ վարորդի 1 նստատեղը և առանց հաշմանդամի սայլակի առկայության), առնվազն 20 կանգնած ուղևորներիտեղափոխման հնարավորություն
* **թափքը**՝ կրող հատկանիշով՝ շրջանակային տիպի, վագոնային հարմարադասմամբ, ամբողջական մետաղյա` հակակոռոզիոն պաշտպանվածության հատկանիշով և էլեկտրոֆորեզային ներկման պատվածքով, պետք է լինի նստեցման ցածր տեղաբաշխմամբ մուտքով՝ առանց աստիճանային բարձրության, մուտքի բարձրությունը առավելագույնը պետք է լինի՝ 340մմ., գույնը նախապես համաձայնեցվի պատվիրատուի հետ՝ ըստ RAL կատալոգի:
* **ուղևորների նստեցման դռներ՝** ուղևորների նստեցման համար նախատեսված՝ վարորդի կողմից էլեկտրահաղորդակի միջոցով հեռակառավարվող երկու ամբողջությամբ ապակեպատ պնևմատիկ դռների առկայությամբ, որոնցից մեկը՝ երկփեղկանի, դեպի ներս բացվածքով, հաշմանդամության սայլակի մուտքը ուղեսրահ բավարարող լայնությամբ: Դռների բացման և փակման բոլոր ագրեգատները լինեն բարձր որակի և լինեն հստակ կարգաբերված (регулированный) և աշխատեն առանց խափանումների։
* **առավելագույն արագությունը՝** 80 կմ/ժ
* **դիմապակի (հողմապակին) և պատուհաններ՝** կողային (այդ թվում` վարորդի կողքի) ապակիների վրա շարժական բացովի փեղկեր, դիմակապին եռաշերտ, երեք կտորից բաղկացած, ետևի ապակին՝ թրծված։
* **hետևի տեսադաշտի հայելիներ՝** հետին տեսանելիության էլեկտրական տաքացվող հայելիների առկայություն: Հետին տեսանելիության հայելիների տեսադաշտը լինի լիարժեք, ապահովելով ավտոբուսի կողային և հետնամասի առավելագույն տեսանելիությունը։
* **անվասայլակի թեքահարթակ՝** անվասայլակի տեղավորման համար պետք է նախատեսված լինի վարորդի միջամտությամբ կառավարվող, բացվող մեխանիկական մեկ թեքահարթակ, հաշվի առնելով գործող ստանդարտով սահմանված չափերը: Թեքահարթակը պետք է տեղադրվի hետևի դռան մուտքում և ունենա սահուն գործողության մեջ դրվելու և անվտանգ շահագործման երաշխիք, մինչև 300 կգ բեռնվածքով կրողունակություն
* **ուղևորասրահը**՝ նստարանները կայուն և կոշտ ամրացմամբ, շարժման սահմանափակ հնարավորություններ ունեցող ուղևորների համար նստատեղերի նախատեսմամբ և ցուցանակներով կահավորմամբ, հաշմանդամություն ունեցող անձանց նստատեղերի և հաշմանդամության սայլակի հարևանությամբ կանգառի ազդանշանման կոճակի, հարմարեցված բռնակների (նաև կանգնած ուղևորների համար), դեղատուփի և առնվազն երկու կրակմարիչների առկայություն՝ նվազագույն 4 կգ. տարողությամբ, առնվազն մեկ լյուկ՝ օդափոխությամբ, գազի արտահոսքի ազդարարման համակարգ, ուղևորասրահի (այդ թվում՝ նստարանների) պաստառապատումը՝ լվացվող նյութերից, վարորդի նստատեղը՝ կարգավորվող տեսակի, վարորդի և ուղևորասրահի միջև միջնապատի, վարորդի խցիկում՝ ուղևորասրահի դիտարկման հայելու, 12 վոլտ լարման երկու վարդակների առկայություն պատվիրատուի կողմից նշված տեղերում։
* **ջեռուցում և հովացում՝** ուղևորասրահում ջեռուցման, հովացման, օդափոխման և օդորակման համակարգի առկայություն, նշված համակարգերը պետք է նախատեսված լինեն -30 - +45 աստիճան ջերմաստիճանային պայմանների համար՝ նվազագույնը 23000Kcal/h: Վարորդի խցիկում պետք է լինի առանձին ջեռուցման համակարգ
* **ուղեսրահի հատակը՝** պետք է պատրաստված լինի կվարցային ավազից, ամուր, ջրակայուն, դիմանա եղանակային բոլոր պայմաններին, լինի հեշտ մաքրվող
* **շարժիչը**՝ սեղմված բնական գազով (մեթանով) աշխատող, առնվազն Եվրո 5 էկոլոգիական նորմին համապատասխանող, հզորությունը ոչ պակաս՝ 200 ձ.ուժ (143 կՎտ)՝ ավտոբուսի ետնամասում տեղակայված, վառելիքի բաքերը նվազագույնը CNG type 2, տանիքի վրա տեղաբաշխմամբ, տարողությունը՝ առնվազն 720 լիտր, հովացման համակարգը` հեղուկի միջոցով հովացմամբ, մեկ ամբողջական լիցքավորմամբ ավտոբուսը պետք է շահագործվի առնվազն 320կմ։ Շարժիչի սպասարկման դիտահորերը և գազային համակարգի դիտահորերը լինեն մեծ և սպասարկման համար մատչելի։
* **փոխանցման տուփը**՝ Ամբողջությամբ ավտոմատ, Allsion կամ համարժեք ZF, ինտեգրված ռետարդեր

**կախոցի համակարգը**՝ առջևի և ետևի կամրջակների վրա՝ պնևմատիկ տեսակի 2/4, անկախ առջևի կասեցում, պնևմատիկ շոկ կլանիչներով և ցածր մուտք կամրջակ, երկկողմանի գործողությամբ 2/4 մեղմիչների առկայությամբ, Knorr համակարգի մեխանիկական վերելակային համակարգ կամ BOSH

* **արգելակային համակարգը**՝ Երկողմանի պնեվմատիկ համակարգ WABCO կամ համարժեք BOSH, ABS, WABCO կամ համարժեք BOSH, ASR ձեռքի կանգնեցման արգելակ-զսպանակային համակարգ էներգոմարտկոցով, կամ համարժեքը բոլոր անիվներում սկավառակային արգելակման համակարգ: Արգելակային համակարգը պաշտպանված լինի կեղտի և այլ պարագաների ներթափանցումից։ Օդի հավաքման տարաները հագեցված լինեն ջրի բացթողման ավտոմատ փականներով։ Տեղադրել օդի չորացուցիչ՝ WABCO կամ BOSH։ Բարձրությունը կարգավորող փականները պաշտպանված լինեն ձյունից և փոշուց։
* **անվադողերը**՝ օդաճնշումային, անխուց, hետևի անիվները՝ զույգ (երկշարք), չափսերը առնվազն՝ 255/70R22.5
* **ղեկային կառավարման համակարգը**՝ ձախակողմյան տեղաբաշխմամբ ղեկով, հիդրավլիկական ուժեղարարով, կարգավորվող ղեկային սյունակով
* **կառուցվածքային և տեխնիկական այլ չափորոշիչներ**՝ ցածր մուտքի հարմարադասում, եզրաչափային չափերը՝ երկարությունը 7000 մմ - 8700 մմ ․, լայնությունը՝ ոչ ավելի 2600 մմ-ից, ավտոբուսի բարձրությունը՝ առավելագույնը 3600 մմ-ից, ուղևորասրահի բարձրությունը` ոչ պակաս 1950 մմ-ից, ավտոբուսի լցավորված և նախատեսված պարագաներով կահավորված զանգվածը ոչ ավելի 9900 կգ-ից, թույլատրելի առավելագույն զանգվածը (առավելագույն բեռնվածությունը)` 14150 կգ-ից,
* **Այլ՝** մատակարարը պետք է ապահովի քարտային տոմսավորման (վալիդատորի, առնվազն 2) համար լարի և ուղեփակոցի, GPS սարքերի (առնվազն 1), բորտային սարքի (առնվազն 1) միացման լարի հնարավորություն, (Պատվիրատուն կտրամադրի մալուխների և միացուցիչների անցկացման պահանջվող տեխնիակական նկարագրերը և գծագրերը), ուղեսրահում ՝ ուղևորահոսքի հաշվարքի սարքեր (յուրաքանչյուր դռան մուտքի վերևի հատվածում), որոնք պետք է ինտեգրված լինի ընդհանուր բորտ համակարգին, ուղևորների տեղեկացման էլեկտրոնային ցուցատախտակի, երթուղու առնվազն թվով երեք ցուցանակների (այդ թվում` մեկը ուղեսրահի), ուղևորասրահի տեսահսկման 3, յուրաքանչյուր դռան տեսահսկման մեկական և ճանապարհի տեսահսկման տեսախցիկ, ետընթացքի դիտման տեսախցիկ, տեսախցիկների տեսանյութի պահպանման սարք՝ ներառված կոշտ սկավառակով և RJ45 ինտերֆեյսով (պորտ)` հեռահար միացման համար, դրանց աշխատանքի հսկման համար վարորդի խցիկում մոնիտորի, կանգառների ավտոմատ հայտարարման սարքերի առկայություն, ավտոբուսի ներքին սարքերի հեռահար կառավարման սարք, որը պետք է միացված լինի ներքին սարքերին (RJ45 ինտերֆեյս) և հնարվորություն ունենա հեռահար միանալու և կառավարելու 3G և 4G ցանցի միջոցով, բարձրախոս, ավտոմատ հրդեհաշիջման համակարգ շարժիչի հատվածում, ավտոբուսի գործիքների արկղ՝ իրենց գործիքներով (հստակ մատնանշել գործիքների տեսակները և քանակը): Ավտոբուսը պետք է ունենա մատչելի ինտերֆեյս ավտոբուսի CAN պորտին միանալու և ավտոբուսի վերաբերյալ տեղեկատվության ստանալու համար։ Ուղևորների տեղեկացման համար տեղեկատվական ցուցատախտակները պետք է գրառվեն նաև հայերեն, ռուսերեն և անգլերեն բովանդակությամբ, որը պետք է ունենա նշված մատչելի ինտերֆեյս հաղորդագրությունների փոփոխման համար։
* **USB լիցքավորման վարդակ՝** սրահում պետք է տեղադրված լինեն առնվազն 2 հատ USB հեռախոսի լիցքավորման վարդակներ, որից մեկը վարորդի համար
* **Լուսավորություն՝** լուսաազդանշանային սարքերը (այդ թվում՝ ուղեորասրահի լուսավորությունը) ՝ լուսադիոդային տիպի լամպերով, վարորդի խցիկում, ավտոբուսի դիմացի մասում ինտեգրված լուսատուներ, դռների բացման և փակման կոճակի լուսային ազդանշան, ետնամասի ինտեգրված լուսատուներ բարձր տեղակայման մակարդակով, լուսադիոդային տեսակի և բարձր որակի։
* **Էլեկտրական համակարգ՝** մարտկոցը՝ 2 հատ, ընդհանուր՝ 24 վոլտ:
* **Դիմապակու խոզանակներ՝** պետք է կահավորված լինի դիմապակու էլեկտրական խոզանակներով՝ մի քանի կարգավորման ռեժիմներով և դիմապակու մաքրման հեղուկի բաքով:
* **Անցանելիություն՝** Ավտոբուսը պետք է ունենա առնվազն 18% թեքության ճանապարհների անցանելիություն
* **Լուսածերպ՝** նվազագույնը **125 մմ.**
* **Շահագործման պայմաններ՝** մատակարարվող ավտոբուսները շահագործվելու են -30 - +45 աստիճան եղանակային պայմաններին, կայանումն իրականացվելու է բաց տարածքում, առանց ծածկի, շահագործումը իրականացվելու է միջին և վատ ճանապարհներով
* **Ուսուցում՝** Մատակարարը պետք է իրականացնի Պատվիրատուի աշխատակիցների կամ լիազոր ներկայացուցիչների ուսուցում ավտոբուսների շահագործման, սպասարկման, վերանորոգման հետ կապված հարցերում: Ուսուցումը պետք է իրականացվի Հայաստանի Հանրապետության տարածում տեխնիկական անձնակազմի և վարորդների համար՝ ինչպես տեխնիկական կանոնակարգերով, բնութագրերով, այնպես էլ տեսաձայնագրման միջոցով։
* **Ավտոբուսի երաշխիքային սպասարկման ժամկետը**՝ առնվազն 2 տարի կամ 150 000 կմ վազքի համար, որը պետք է իրականացվի ՀՀ տարածքում: Երաշխիքային սպասարկումը պետք է իրականացվի մատակարարի լիազոր ներկայացուցչի կամ դուստր ընկերության կողմից: Ներկայացնել երաշխիքային սպասարկման նպատակով յուրաքանչյուր ավտոբուսի համար նախատեսված պահեստամասերի ցանկ՝ մինչև ավտոբուսի ներկրումը։
* **Ավտոբուսի գին՝ մասնակիցը պետք է առաջարկի ավտոբուսի գին DAP Ալավերդի, ՀՀ (INCOTERMS 2020)**
* **Ռուսերեն լեզվով սույն տեխնիկական բնութագրի կետերի տարաբնույթ մեկնաբանության դեպքում հիմք է ընդունվում նույն կետերի հայերեն տարբերակը:**
* **Վաճառողի կողմից կատարվելիք բոլոր վճարները (ծախսերը), այդ թվում` հարկերը, տուրքերը, փոխադրման, ապահովագրման ծախսերը, պարգևավճարները և ակնկալվող շահույթը պետք է ներառված լինեն առաջարկվող գնի մեջ` ըստ DAP Ալավերդ, ՀՀ (INCOTERMS 2020) պայմանի**
* **Գնումն իրականացվում է ՀՀ տարածքում**
* **Ձեռք բերվող ապրանքը պետք է համապատասխանի ՀՀ օրենսդրությանը**